Eduard Aksim

Eduard Friedrich Aksim (28. jaanuar (vkj)/ 9. veebruar 1876  Kuressaare/Kihelkonna valdProf. Eduard Aksim. Päewaleht nr 306, 9. november 1930 – 12. oktoober 1930 Waterloo, Kanada) oli eesti luteri vaimulik ja ühiskonnategelane.Aksim, Eduard (Eduard Friedrich Aksim, ka Edvard Aksim) (1876−1930). ida.aule.ee (vaadatud 15.06.2025)

Eduard Aksim sündis puusepp Jaan Aksimi peres. Ta õppis Saksamaal Schleswigis Kroppi teoloogilises seminaris. Ordineeriti 2. juulil 1900 pastoriks.

Aastatel 1900−1906 teenis ta luteriusu pastorinaEestlased Kanadas enne Esimest maailmasõda, EESTLASED KANADAS I. Kanada Eestlaste Ajaloo Komisjon, www.eesti.ca Kanadas Manitoba provintsis Gretna koguduses, selle kõrvalt õppis Kanadas Kingstoni Ülikoolis. 1906. aastal naasis Euroopasse ja asus Venemaa keisririigis Kaukaasias pastoriks Venemaa Evangeeliumi Luteriusu Kiriku Moskva konsistooriumiringkonna Annenfeldi (nüüdne Şəmkir Aserbaidžaanis) luteri kogudusse. Sügisel 1907 pidas proovijutluse Põhja-Kaukaasias Vladikavkazis, kus ka hiljem (1907/1908) asus teenima pastorina. Oli Vladikavkazis pastor vähemalt 1920. aastani, teenides ka Kaukaasiasse välja rännanud eestlasi. 

Eduard Aksim oli samuti algul Vladikavkazi I reaalkoolis saksa keele õpetajana, hiljem aga Vladikavkazi polütehnikumis saksa ja inglise keele lektorina. Oli Kaukaasia Põlluharimise Kooperatiiv-Ühisuse liige. 

Pärast Eesti iseseisvumist oli ta 1920. aastal Vladikavkazis volitatud Eesti Vabariigi esindaja, kes võttis eestlastelt vastu opteerimisdokumente. Seejärel tuli koos perega Eestisse, kus oli 1921–1923 Paldiski Nikolai koguduse kirikuõpetaja ja pidas jumalateenistusi ka Nõmme Rahu kogudusele Kristjan Luhamets,  Koguduse lugu: Nõmme Rahu, e-kirik.eelk.ee, 9. juuni 2023, 1923–1924 oli Valga Peetri-Luke koguduseEduard Friedrich Aksim 1876-1930. valgalinn.ee kirikuõpetaja.

1924. aastal kolis ta uuesti Kanadasse, kus oli õpetaja Saskatooni luteri seminarisEsimene eestikeelne jumalateenistus Los Angeles'is. Postimees nr 244, 9. september 1926 ning seejärel töötas aastatel 1928–1930 Ontario provintsi Waterloo kolledžis usuteaduse professorina. 

Eduard Aksim suri Kanadas 1930. aastal.

 Viited 

Kategooria:Paldiski Nikolai koguduse vaimulikud
Kategooria:Eesti luterlike koguduste vaimulikud
Kategooria:Venemaa luteriusu vaimulikud
Kategooria:Eestlased Venemaal
Kategooria:Eestlased Kanadas
Kategooria:Sündinud 1876
Kategooria:Surnud 1930